**Vreau să fiu iubire**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pentru tine vreau să fiu un cântec de iubire,

Să-ți aduc speranță și chiar multă fericire,

Să-ți iau gândul de la tot ce-nseamnă dureri,

Ca tristețea să plece, iar tu să nu te superi.

Încerc să-ți dăruiesc din inimă bucurie,

S-aduc căldura de primăvară timpurie,

Să răspândesc raze luminoase de soare,

Când umbre reci-n viața ta încep să zboare.

Încerc să fiu izvorul de stele-n odihnă,

S-adun gândurile bune ce vor urma să vină,

S-alung frigul din iarnă și noaptea grea,

Să te-ncălzesc cu cerul ce pentru noi zâmbea.

În dans spre lumina soarelui din cer,

Te-ndrept cu drag pe drumul bun, sincer,

Să fim singuri-n calea dreaptă a dragostei,

Urcând pe steaua fericirii, nu a pacostei.

Pentru tine vreau să fiu o mângâiere,

Să-ai cununa vieții mele-n apropiere,

Iar prin cuvântul cel rostesc, s-alin,

Că vreau să înțelegi că ție, eu îți aparțin.